“હેલ્લો!! ઇન્સ્પેકટર મકવાણા!! બોપલ અને સાણંદ વચ્ચેની હોટલ ‘મેઘદૂત’ પર રેઇડ કરો, ત્યાં કઈંક પાર્ટી જેવું ચાલે છે, અને કશું ગેરકાયદેસર હોય તો કોઈ છટકવા ના જોઈએ ઇટ્સ માય ઓર્ડર..” એસપી ક્રાઇમ સેજલનો ફોન હતો. મકવાણાએ રેડ પાડી. હોટલનાં રૂમ નં.304માંથી શેઠ મનસુખલાલ સહીત 12 લોકો બે દલાલ અને અને ત્રણ એસ્કોર્ટ ગર્લ સહીત કુલ 17 લોકોને દબોચી લીધાં. સ્થળ પરથી શરાબ અને બિયરની બોટલો પણ ભેગી કરી. પ્રમૉશનની લાલચમાં તરતજ એસપીને જાણ કરીકે કુલ 17 લોકો પકડાયા છે. એએસપી ગમારા ઘટના સ્થળે પહોંચ્યા. મનસુખલાલે પોતાનું સ્ટેટ્સ બતાવ્યું. લાખોની ઓફર કરી. ગમારાએ તોડ આદર્યો. મકવાણાએ કીધું કે, “મેં એસપીને 17 લોકો પકડાયા એમ કીધું એનું શું?” ગમારાએ કીધું કે, “એમાં ક્યાં તૂટીને મોટો ભડાકો થઈ ગયો. બાજુનાં રુમમાંથી કોઈને પકડીને બિયર પાઈ દયો અને લખી નાંખો એફઆઇઆર..”